ועדת הכלכלה, כנסת 20, פרוטוקול מספר 913, 2018-12-31 12:45

איתן כבל: שלום רב, אני מתכבד לפתוח את הישיבה.

איתן כבל: אני מבקש להעלות את הרביזיה.

איתן כבל: הצעת תקנות המועצה לענף הלול (כללים בדבר מכסות לייצור ביצי מאכל לשיווק בשנת 2019), התשע"ט-2018 - בקשה לדיון מחדש, מאת חברת הכנסת אוסנת הילה מארק ודיון מחדש.

איתן כבל: קודם כל, אני אישרתי לה לא להגיע לדיון – נקודה אחת.

איתן כבל: נקודה שנייה, לפני שאנחנו מסירים מסדר-היום את הרביזיה, הבהרתי לחברתי חברת הכנסת מארק, שבעצם מה שהיא מבקשת זו מהפכה בענף.

איתן כבל: אין לזה דבר וחצי דבר עם התקנות.

איתן כבל: מה שהיא מבקשת זה בעצם ביטול מועצת הלול, ביטול המכסות, ביטול כל המהלכים שאנחנו מדברים עליהם, ואין לזה דבר וחצי דבר עם התקנות.

איתן כבל: התקנות יכולות להיות אחרות, אם כל החוק ישתנה, ואנחנו לא שם.

איתן כבל: לכן כשהסברתי לה את העניין, אמרה: אני מקבלת.

איתן כבל: אמרתי: בעזרת השם, תיבחרי בפעם הבאה – תובילי את המהלך הזה.

איתן כבל: או תצליחי או לא תצליחי.

איתן כבל: אני אומר זאת מבלי לקבוע.

איתן כבל: אני בעד מכסות, תפישת עולמי לגמרי בעניין תכנון בחקלאות.

איתן כבל: הכול בסדר.

איתן כבל: אמרתי לה את הדברים, והיא קיבלה אותם.

לאה ורון: אולי תאפשר למרב לומר מה מבחינת תקנון הכנסת.

מרב תורג'מן: אם הוא אפשר מבחינתו, זה סוג של ממלא מקום.

איתן כבל: אני עושה שלייקעס.

איתן כבל: שלא יקום מאן דהוא ויגיד - הרי אם היא לא כאן ואין רביזיה, אין רביזיה.

מרב תורג'מן: לכאורה התקנון אומר שאם היא לא כאן, רואים את הבקשה כנדחתה, אבל אם אדוני לוקח את תפקידה להציג את הרביזיה – אז לחומרה.

איתן כבל: נכון.

איתן כבל: עשיתי את זה.

איתן כבל: ונקודה אחרונה.

איתן כבל: בדיון האחרון, חבר הכנסת וקנין, התייחסתי לבחור בשם רפי דיין, וכיניתי אותו בכינוי – אני חוזר בי מדבריי בעניין הזה.

איתן כבל: הדיוק גם חשוב.

איתן כבל: גם כתבתי לו, שבעניין הזה אני רוצה להזכיר שהזהרתי, התרעתי ואמרתי את הדברים, כולל גם בדיון הנוכחי, מתוך הכוונה שהכללים ייכנסו לתוקף עוד לפני פקיעת השנה.

איתן כבל: הזהרתי ואמרתי, ואני מקווה, בעזרת השם, שהשר יחתום על התקנות עוד היום, ולא נמצא את עצמנו נכנסים לתוך מהלכים כאלה.

איתן כבל: לכן שוב - אני לוקח את דבריי בחזרה, רפי, ומקווה שבעזרת השם, כמו שכתבתי לך, לא תחזור יותר על הדברים האלה.

איתן כבל: אני מעלה להצבעה.

לאה ורון: חבר הכנסת חיים ילין מצביע במקום חברת הכנסת עליזה לביא.

איתן כבל: מי בעד הרביזיה?

איתן כבל: מי נגד הרביזיה?

איתן כבל: בעד – 0

איתן כבל: הרביזיה לא אושרה.

איתן כבל: תודה, הרביזיה לא אושרה.

קריאה: אני רוצה להעיר.

איתן כבל: לא פה.

איתן כבל: אני לא רוצה להגיד את זה בפורום הזה.

איתן כבל: תודה רבה, הישיבה נעולה.